*Tämä artikkeli käsittelee olympiavoittajaa. Näyttelijästä kertoo artikkeli Tom Burke (näyttelijä).*

**Thomas Edward Burke** (15. tammikuuta 1875 – 14. helmikuuta 1929) oli yhdysvaltalainen pikajuoksija. Hän oli ensimmäinen olympiavoittaja 100 ja 400 metrin juoksuissa.

Ura
---

Tom Burke, Bostonin yliopiston opiskelija, tiedettiin hyväksi 400 metrin ja 440 jaardin juoksijaksi, koska hän oli voittanut Yhdysvaltojen 440 jaardin mestaruuden (silloiset AAU:n kisat) vuonna 1895. Häntä ei kuitenkaan pidetty ennakkosuosikkina vuonna 1896 järjestettyjen ensimmäisten nykyaikaisten olympialaisten avausmatkallaan, joka oli 100 metrin juoksu. Monien huippujuoksijoiden ollessa pois kisasta Burke yllättäen voitti juoksun. Hän herätti huomiota myös "kyyristyslähdöllään", joka oli tuolloin epätavallinen toisin kuin nykyisin. Hänen aikansa oli 11,8 sekuntia alkuerissä ja 12,0 sekuntia finaalissa. Joidenkin lähteiden mukaan myös alkuerien aika olisi ollut 12,0. Hän voitti loppukilpailussa toiseksi juosseen Fritz Hofmannin kahdella metrillä. Burken kisoissa juoksema aika 11,8 oli uusi olympiaennätys.

Samoissa olympialaisissa Burke voitti myös päämatkansa, 400 metriä. Alkuerissä hänen aikansa oli 58,4 sekuntia ja finaalissa 54,2 sekuntia. Burke voitti molemmat lähtönsä. 400 metrin aika 54,2 oli matkan ensimmäinen olympiaennätys.

Myöhemmin urallaan Burke erikoistui pidemmille matkoille, voittaen Yhdysvaltojen IC4A-kisoissa 440 ja 880 jaardin juoksut. Vuonna 1897 hän oli yksi Bostonin maratonin alullepanijoista. Ajatus maratonista sai alkunsa vuoden 1896 olympialaisten maraton-tapahtuman hyvästä vastaanotosta.

Myöhemmin Burkesta tuli lakimies, mutta hän työskenteli lisäksi osa-aikaisena urheilutoimittajana ja yleisurheiluvalmentajana.

Lähteet
-------

1. ↑  Virtamo, Keijo (toim.): *Fokus-Urheilu 2*, s. 9. Otava, 1970.
2. ↑  de Coubertin, Pierre & Philemon, Timoleon J.: *The Olympic Games BC 776 – AD 1896 Second Part: The Olympic Games in 1896*, s. 62. Lontoo: H. Grevel and Co, 1897. PDF:n sivulta 118 alkaen.
3. ↑  Siukonen, Markku: *Suuri olympiateos*, s. 17. Jyväskylä: Docendo, 2012. ISBN 978-952-5912-57-9.
4. 1 2  Virtamo, Keijo (toim.): *Fokus-Urheilu 2*, s. 114. Otava, 1970.

Miesten 100 metrin juoksun olympiavoittajat

|  |
| --- |
| 1896: Tom Burke |
1900: Frank Jarvis |
1904: Archie Hahn |
1908: Reggie Walker |
1912: Ralph Craig |
1920: Charlie Paddock |
1924: Harold Abrahams |
1928: Percy Williams |
1932: Eddie Tolan |
1936: Jesse Owens |
1948: Harrison Dillard |
1952: Lindy Remigino |
1956: Bobby Joe Morrow |
1960: Armin Hary |
1964: Bob Hayes |
1968: Jim Hines |
1972: Valeri Borzov  |
1976: Hasely Crawford |
1980: Allan Wells |
1984: Carl Lewis |
1988: Carl Lewis |
1992: Linford Christie |
1996: Donovan Bailey |
2000: Maurice Greene |
2004: Justin Gatlin |
2008: Usain Bolt |
2012: Usain Bolt |
2016: Usain Bolt |
2020: Lamont Marcell Jacobs |

Miesten 400 metrin juoksun olympiavoittajat

|  |
| --- |
| 1896: Tom Burke |
1900: Maxey Long |
1904: Harry Hillman |
1908: Wyndham Halswelle | 
1912: Charles Reidpath | 
1920: Bevil Rudd |
1924: Eric Liddell |
1928: Ray Barbuti |
1932: Bill Carr |
1936: Archie Williams |
1948: Arthur Wint |
1952: George Rhoden |
1956: Charlie Jenkins |
1960: Otis Davis |
1964: Michael Larrabee |
1968: Lee Evans |
1972: Vincent Matthews |
1976: Alberto Juantorena |
1980: Viktor Markin |
1984: Alonzo Babers |
1988: Steve Lewis |
1992: Quincy Watts |
1996: Michael Johnson |
2000: Michael Johnson |
2004: Jeremy Wariner |
2008: LaShawn Merritt |
2012: Kirani James |
2016: Wayde van Niekerk |
2020: Steven Gardiner  |